google/wiki40b huggingface dataset:
Matterhorn

Cuaca

Matterhorn ialah gunung terpencil. Kedudukannya di legeh Alp utama serta ketinggiannya yang besar menjadikannya terdedah kepada perubahan cuaca yang ketara. Di samping itu juga, permukaan gunung yang curam membuat ia terdedah kepada pembentukan awan lebar dengan udara yang mengalir di sekitar gunung menghasilkan penyejatan di sebelah lindungan gunung serta menghasilkan pusaran.

Geologi

Matterhorn, selain daripada dasar gunungnya, terdiri dari gneis daripada klippe Dent Blanche, suatu bahagian terpencil lipat kelopak Austroalp yang terletak di lipat kelopak Pennin. Lipat kelopak ini adalah sebahagian daripada plat Apulia, suatu benua kecil yang terputus daripada plat Afrika sebelum berlakunya orogeni Alp. Untuk alasan ini juga Matterhorn turut dikatakan sebagai sebuah gunung dalam benua Afrika. Lipat kelopak Austroalp biasanya didapati di pergunungan Alp Timur.
Lebaksari, Parakan Salak

Poskod

Poskod yang digunakan di Lebaksari adalah 43355. Terdapat buah desa di dalam daerah kecamatan Parakan Salak.
Bandar Semeling

Pentadbiran

Bandar Semeling merupakan salah sebuah mukim yang terdapat dalam negara Kedah, dan juga merupakan satu dari mukim yang terletak dalam pentadbiran Daerah Kuala Muda.
Saint-Laurent-d'Andenay

Saint-Laurent-d'Andenay ialah komun di jabatan Saône-et-Loire dan di kawasan Bourgogne di timur Perancis.
Sattenapalle

Demografik 2001

Menurut bancian India pada tahun 2001, Sattenapalle memiliki bilangan penduduk seramai 51,350. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Sattenapalle memiliki kadar pendidikan (kebolehan membaca) 60%, melebihi kadar purata kebangsaan 59.5%; dengan 57% lelaki dan 43% wanita mampu membaca. 12% dari populasi berusia di bawah 6 tahun. (2001)
Clères

Clères ialah komun di jabatan Seine-Maritime dan di kawasan Haute-Normandie di utara Perancis.
Pentakuark

Pentakuark ialah sejenis zarah subatom hipotesis yang terdiri daripada empat kuark dan satu antikuark yang terikat bersama-sama.
Oleh sebab kuark mempunyai nombor barion +¹⁄₃, dan antikuark mempunyai −¹⁄₃, jumlah nombor barion yang patut ada ialah 1, lalu dikelaskan sebagai barion eksotik. Berlawanan pula, barion-barion nalar (atau 'trikuark') terdiri daripada tiga kuark. Nama pentakuark dicipta oleh Harry J. Lipkin pada 1987. Sungguhpun dijangkakan selama berdekad-dekad, keadaan-keadaan pentakuark telah sememangnya dibuktikan sukar untuk ditemui, dan sesetengah ahli fizik hanya sampai setakat mencadangkan bahawa suatu hukum alam yang tidak diketahui melarang penghasilannya.
Bukti pertama untuk pentakuark dicatatkan di dalam sebuah makmal di Jepun, dan kemudian beberapa uji kaji melaporkan kewujudan keadaan-keadaan pentakuark, tetapi uji kaji dan analisis semula data yang kemudiannya tidak menerimanya sebagai resonans benar kerana yang lain tidak mampu mereplikasikan uji kaji itu. Pada 13 Julai 2015, kolaborasi LHCb di CERN melaporkan hasil-hasil yang tekal dengan keadaan-keadaan pentakuarkan dalam reputan barion-barion Lambda dasar (Λ0b). Hasil-hasilnya belum melalui ulasan ahli sains setara.
Di luar makmal fizik zarah, pentakuark juga boleh dihasilkan secara semula jadi oleh supernova sebagai sebahagian daripada proses pembentukan bintang neutron. Kajian pentakuark mungkin menyediakan sudut pandangan dalaman mengenai cara pembentukan bintang-bintang ini, serta membolehkan ahli sains untuk mengkaji daya kuat dan interaksi-interaksi zarah dengan lebih baik.
Pokok Cengkih Hutan

Pokok Cengkih Hutan merupakan sejenis pokok saka tropika yang besar dan rendang.
Elio Di Rupo

Kehidupan peribadi

Di Rupo memerikan dirinya sebagai "ateis, rasionalis dan Freemason."
Asbach, Birkenfeld

Asbach merupakan sebuah kawasan perbandaran terletak di daerah Birkenfeld, Rhineland-Palatinate, Jerman.
Aya Hisakawa

Aya Hisakawa (久川 綾 Hisakawa Aya) ialah seorang seiyu dan penyanyi J-pop, dilahirkan pada 12 November, 1968 di Kaizuka, Osaka, Jepun. Selain daripada keluaran CD solonya, dia dikenali ramai untuk alihan suara dalam siri-siri anime, termasuklah beberapa judul permainan video. Dia kini berkerja dengan Aoni Production.

Watak-watak lain

Salah seorang daripada ahli Peach Hips.
Kampung Laar Budi

Poskod

Poskod yang digunakan di Kampung Laar Budi, Alor Setar, Kedah ialah 05400.
Sherie Merlis

Kehidupan dan kerjaya

Dilahirkan di Sibu, Sarawak, Sherie merupakan anak ketiga daripada 5 beradik kepada pasangan Wan Zainalabidin Tuanku Kassim dan Raden Aini Raden Kasron. Sherie berketurunan Arab dan Melayu melalui ayahnya. Sebelah ibunya pula adalah berketurunan Melayu dari Pontianak, Indonesia dan berketurunan Cina dari Yunnan, China. Hanya diketahui bahawa nenek moyang aslinya dari sebelah ibunya merupakan seorang bangsawan Kesultanan Pontianak dari Borneo.
Sewaktu kecil, Sherie sering menonton filem dengan keluarganya dan kemudian menjelaskan bahawa hal ini telah memberikan inspirasi kepada minatnya dalam lakonan. Pada umur 19 tahun, Sherie mula bekerja sebagai pelakon di Kuala Lumpur.
Beliau merupakan anak perempuan pada pasangan Wan Zainalabidin Tuanku Kassim dan Raden Aini Raden Kasron. Beliau menceburi bidang lakonannya pada tahun 1989. Pada tahun 2012, dia berkahwin dengan penerbit muzik Tengku Shafiz Rullah As Syafiee atau Ash. Hasil perkahwinan mereka, dua orang cahaya mata telah dikurniakan iaitu Tengku Kaseh Anaqah, lahir pada 1 Julai 2012 dan Tengku Areef Bolkiah As Syafiee, lahir pada 21 Januari 2014.
Hipernova

Supernova berkekilauan tinggi (superluminous supernova) atau hipernova ialah letupan najam dengan lebih 10 kali kekilauan lebih tinggi daripada supernova biasa. Ia seperti supernova dihasilkan oleh beberapa mekanisme yang mudah ditunjukkan melalui lengkungan cahaya dan spektrum yang dikaji.
Piala Emas Bangabandhu 2015

Pengadil

11 Pengadil & 2 Pesuruhjaya Perlawanan telah dilantik oleh FIFA untuk kejohanan ini.
Persona Non Grata (filem 2006)

Sinopsis

Kisah cinta di antara seorang gadis yang berusaha untuk mengingati semalamnya dan seorang pemuda yang berusaha melupakan masa silamnya. Hey dan Ben bertemu di dalam suasana yang paling tidak romantik di Kotaraya Bangkok dan Hey langsung tidak dapat mengingati detik tersebut serta segala-gala tentang dirinya sebelum saat Ben kejutkannya.
Hey bangkit di dalam sebuah hidup baru bertemankan Ben, lelaki yang paling tidak romantik yang hidupnya bergelumang denga seribu rahsia dan kemurungan. Apabila Edward muncul di hadapan rumah Ben barulah Hey dapat melihat jalan yang dapat membantunya keluar daripada kegelapan yang menyelubunginya. Namun peluang yang muncul dihadapan Hey tiba-tiba disambut dengan kegelisahan oleh Ben.
Kegelisahan yang akhirnya memaksa Ben membongkar perasaanya terhadap Hey. Lalu berputiklah cinta di antara mereka. Ben membuat keputusan untuk memilih jalan hidup yang baru demi kerana perasaannya terhadap Hey. Malangnya ini mengundang petaka buatnya. Sedang Ben cuba membantu Hey, tiba-tiba dia mula mengingati beberapa insiden yang menemukan dia dan Ben. Insiden yang akhirnya mendesak Hey memisahkan dirinya dari Ben.
Edward muncul semula dan kali ini bersama A’em yang mengakui mengenali Hey. Dengan bantuan A’em, Hey akhirnya menemui kembali kehidupan lampaunya. Kehidupan lampau yang akhirnya menyedarkannya bahawa satu waktu dulu, dia pernah lari dari kehidupan tersebut. Penemuan yang memaksa dia lari sekali lagi ke Bangkok.
Ghazal parti

Ghazal Parti ialah sebuah persembahan yang menggabungkan muzik, lagu, lawak dan tarian dan terkenal di Utara Malaysia terutamanya di Pulau Pinang. Gaya bahasa yang digunakan cenderung kepada dialek utara iaitu dialek Kedah dan Pulau Pinang.

Bahasa

Ghazal berasal daripada perkataan Arab ‘Ghaz’ yang bermaksud nyanyian yang ditujukan kepada wanita. Ghazal daripada segi bahasa bermaksud mainan cinta, ungkapan-ungkapan cinta atau ucapan-ucapan yang diluahkan kepada wanita atau berkata-kata dengan wanita. Ghazal juga dikenali sebagai suatu bentuk puisi nasyid iaitu puisi-puisi yang memaparkan kisah percintaan penyair dengan kekasihnya.kesenian ini amat popular di sekitar tahun 40’an sehingga 60’an. Ia menjadi satu budaya yang popular dan satu kemestian bagi masyarakat setempat terutama bila ada majlis keramaian.

Alat muzik

Di dalam persembahan ghazal parti ini juga alat alat muzik yang digunakan adalah seperti gambus, violin, akordian, seruling, drum atau rebana. Namun perubahan masa dan juga pengaruh muzik semasa persembahan ghazal parti turut menggunakan alat muzik seperti saxophone, trumpet, marakas, kerincing dan bongo.

Lagu

Kebanyakkan lagu-lagu yang popular datang dari tanah Arab sendiri dan dinyanyikan dalam bahasa Arab atau ditukar dalam bahasa Melayu. Antara lagu-lagu yang popular ialah seperti “Alabaladi”, “Anawintal Wahdina”, “Ahbabinna”, “Wai Ya", "Ya Gamil", "Istak na ya albi", "ma'al wen telu dan banyak lagi.
Kebanyakkan lagu-lagu Arab yang digemari adalah berima masri dan berbagai lagi. Lagu-lagu persembahan ghazal parti ini kebanyakkannya diambil dari nyanyian penyanyi-penyanyi Timur Tengah yang popular seperti Fairuz, Ommu Kulthum Muhammad Abdul Wahab dan juga Abdul Halim Hafiz. Lagu-lagu ada yang berunsur nasihat, semangat bekerja, percintaan dan juga patriotik.

Sketsa jenaka dan tarian

Dua elemen penting lain yang mewarnai ghazal parti ialah tarian dan lawak jenaka. Pelawak terkenal ketika itu ialah Hassan putu mayong, Din tok arab, Husin kacong dan ramai lagi. Kemunculan mereka sebagai mengisi ruang pemain dan penyanyi berehat. Penari-penari ghazal parti pula disebut masri, yang terdiri dari lelaki berpakaian perempuan. Kemunculan mereka memang dinantikan bila bermula sebuah lagu baru dimainkan. Ramai yang terpesona dengan gaya dan lenggok keindahan tarian mereka mengikut irama padang pasir.
Ketika ghazal parti berada di zaman kemuncaknya, persembahan ini menjadi acara wajib bagi acara keramaian dan juga di majlis-majlis perkahwinan. Ghazal parti juga diipersembahkan semasa pesta keramaian seperti sambutan hari kemerdekaan, pesta kebudayaan , majlis perasmian dan sebagainya.

Penerimaan masyarakat

Persembahan Ghazal Parti dapat diterima oleh masyarakat Melayu berugama Islam kerana ada pengaruh Arab dan Parsi . Malahan telah diterima sebagai budaya masyarakat Melayu di utara Malaysia kerana tidak melanggar batas-batas ugama Islam . Percampuran antara lelaki dan perempuan dalam persembahan amat dijaga. Watak perempuan biasanya dilakonkan oleh lelaki yang lembut . Persembahan Makyong pernah 'disekat' sekejap di Kelantan setelah parti PAS mula memerintah kerajaan negeri Kelantan pada 1990.
UTC+5:40

UTC+5:40 pernah digunakan untuk Nepal sehingga tahun 1986. Setelah itu pindah ke UTC+5:45.
Sejak 1986, Nepal menggunakan waktu UTC+5:45.
Włocławek

Włocławek merupakan sebuah bandaraya yang terletak di daerah Kuyavian-Pomeranian, Poland.
Toloqna Arung Labuaja

Toloqna Arung Labuaja ("Puisi Arung Labuaja", juga dieja dalam rumi Tolo'na Arung Labuaja) ialah sebuah manuskrip Bugis yang dikarang oleh Arung Manajeng. Watak utama manuskrip ini bernama Arung Labuaja, Arumponé (Raja Bone) semasa perang Bone-Belanda 1905 yang berakhir dengan kekalahan Bone dan kerajaan tersebut jatuh ke tangan Belanda.

Sejarah

Toloqna Arung Labuaja telah ditempah oleh H.R. Rookmaker, controleur Bone dari tahun 1915 hingga 1920. Tidak lama selepas manuskrip ini beserta terjemahan dalam bahasa Melayu berparafrasa siap, Rookmaker membawanya pulang ke Belanda. Tiga tahun kemudian, beliau mendermakan manuskip yang tiada salinan itu kepada KITLV.
Pada tahun 1990, Roger Tol telah menulis sebuah buku berkaitan kajian terhadap manuskrip ini. Buku tersebut turut mengandungi versi rumi serta terjemahan kepada bahasa Belanda manuskrip ini.
Pekan Batu

Pentadbiran

Pekan Batu merupakan salah sebuah mukim yang terdapat dalam negeri Selangor, dan juga merupakan satu dari mukim yang terletak dalam pentadbiran Daerah Kuala Langat.
Diari Mat Despatch: Naluri Ayah

Ringkasan

Novel ini mengisahkan mengenai Rayyan yang merupakan Mat Despatch di bandaraya Kuala Lumpur. Ayahnya merupakan seorang yang mudah percaya dan kagum kepada orang bekerja pejabat, secara tiba-tiba melawat Rayyan di rumah sewanya.
Purwakerti

Poskod

Poskod yang digunakan di Purwakerti adalah 80852. Terdapat 14 buah desa/kelurahan di dalam daerah kecamatan Abang.
Magnicourt-en-Comte

Magnicourt-en-Comte merupakan sebuah komun di jabatan Pas-de-Calais di utara Perancis.
Mohd Rosli Saludin

Dato Dr Mohd Rosli Saludin adalah seorang penulis dari Malaysia
Fay, Orne

Fay ialah sebuah komun di jabatan Orne di barat-laut Perancis.
Vézières

Vézières ialah sebuah komun di jabatan Vienne di wilayah Poitou-Charentes barat Perancis.
Ramstein-Miesenbach (Verbandsgemeinde)

Ramstein-Miesenbach merupakan sebuah kawasan perbandaran terletak di daerah Kaiserslautern, Rhineland-Palatinate, Jerman.
Parenty

Parenty merupakan sebuah komun di jabatan Pas-de-Calais di utara Perancis.
Sekolah Menengah Kebangsaan Dato Mustaffa

Sejarah

Nama ‘Pasir Panjang’ adalah sempena keadaan geografinya. Peneroka awal kampung ini datang melalui laut iaitu Selat Melaka dan mendapati sepanjang pantainya dilitupi oleh pasir laut. Akhirnya tempat ini dikenali sempena dengan keadaan yang terdapat di sini. Ianya juga memudahkan setiap perahu mengenali hala tuju ke sini kerana kawasan pasir ini dapat di lihat dari tengah laut.
Sekolah ini tertubuh hasil daripada rentetan beberapa peristiwa iaitu pertamanya, kesedaran kepada kepentingan kemajuan anak bangsa segolongan ahli masyarakat. Kedua, usaha yang giat ahli politik tempatan. Kedua-duanya saling berkaitan untuk menjayakan penubuhan sekolah ini. Dalam mesyuarat Cawangan Pasir Panjang, satu usul telah diterima iaitu permohonan sebuah sekolah menengah.  Melalui Ahli Parlimen Bahagian Sabak Bernam yang ketika itu ialah Dato’ Haji Mustaffa bin Jabar permohonan ini telah dipanjangkan ke Kementerian Pelajaran. Akhirnya kelulusan diperolehi. 
Pada 14 Mac 1965, lahirlah Darjah Menengah Kebangsaan di Pasir Panjang. Melalui perbincangan dan persetujuan antara Kementerian Pelajaran dengan Guru Besar Sekolah Kebangsaan Pasir Panjang, sebahagian dari bangunan sekolah rendah ini digunakan sementara untuk sekolah ini walaupun pada peringkat awal terdapat sedikit kerumitan. 
Berbagai usaha telah dijalankan untuk mendapatkan bangunan baru. Dengan kerjasama sekali lagi oleh Guru Besar Sekolah Kebangsaan Pasir Panjang, padang sekolahnya telah diserahkan sebagai tapak baru. Pembinaan telah dimulakan pada tahun 1966. Pada tahun 1967 bangunan sendiri yang telah dipohon siap digunakan dan peperiksaan Sijil Rendah Pelajaran ( SRP ) pertama kali telah dijalankan di sini dengan pencapaian 64%. Pada tahun 1982 sekolah ini mempunyai seramai 1250 orang pelajar dan merupakan teramai dalam sejarahnya. Bangunan baru telah digunakan pada penggal ketiga tahun 1967. Bekalan elektrik telah diterima pada tahun 1980 manakala bekalan air paip pada tahun 1985. Pada 1 Januari 1968 bangunan baru ini telah dirasmikan oleh Encik Mohd Khir Johari iaitu Menteri Pelajaran pada ketika itu.
Kampung Kubang Kala

Poskod

Poskod yang digunakan di Kampung Kubang Kala, Ketereh, Kelantan adalah 16450.
E. J. H. Corner

Edred John Henry Corner FRS (12 Januari 1906 – 14 September 1996) merupakan ahli botani yang manjawat jawatan pembantu pengarah di Taman Botani Singapura (1926–1946) dan profesor Botani Tropika di Universiti Cambridge (1965–1973). Corner merupakan Fellow of Sidney Sussex College sejak 1959.
Kajiannya mengenai morfologi biji benih mendorongnya membentuk Teori Durian mengenai asal tumbuhan berbunga. Dia juga merupakan pakar terulung mengenai genus Ficus dan keluarga palma, termasuk juga mikologist terkenal, kerana menerbitkan Boletus in Malaysia pada tahun 1972.
Antara hadiah akademiknya yang banyak adalah Pingat Darwin (1960), Pingat Emas Linnaean (1970), dan Hadian Antarabangsa Botani Jepun (1985).
]</ref>
Babakan Asih

Poskod

Poskod yang digunakan di Babakan Asih adalah 40232. Terdapat 5 buah desa di dalam daerah kecamatan Bojongloa Kaler.
The Three Burials of Melquiades Estrada

Pelakon

Filem ini turut disertai oleh beberapa orang pelakon terkenal, antaranya adalah Tommy Lee Jones, Barry Pepper, Dwight Yoakam

Ringkasan

Pekerja ladang Pete Perkins cuba untuk memenuhi janji kepada rakan baiknya yang mati dengan mengkebumikannya dia di kampung halamannya di Mexico.
Válor

Válor merupakan sebuah kawasan perbandaran yang terletak di wilayah Granada, Andalusia, Sepanyol
Kampung Ayer Kepar

Poskod

Poskod yang digunakan di Kampung Ayer Kepar, Kulim, Kedah adalah 09020.
Raja Muhammad Yusuf

Raja Muhammad Yusuf ialah Yang Dipertuan Muda Riau ke-10 (1858-1899), cucu Raja Jaafar, Yang Dipertuan Muda VI. Beliau dilantik oleh Sultan Sulaiman II Badrul Alam Shah Ibni Almarhum Sultan Abdul Rahman Muazzam Shah, Sultan Lingga-Riau. Beliau dilantik selepas kemangkatan bapanya, Raja Haji Abdullah, Yang Dipertuan Muda ke-9. 
Baginda dianggap sebagai Yang Dipertuan Muda terakhir kerana selepas kemangkatan baginda, jawatan tersebut telah disatukan dengan jawatan sultan oleh putera baginda dengan Tengku Ambung, puteri Sultan Mahmud IV Muzaffar Shah iaitu Sultan Abdul Rahman II Muazzam Shah, Yang Dipertuan Muda ke-11 sehingga tahun 1911 apabila baginda diturunkan takhta dan Riau-Lingga menjadi jajahan Belanda pada tahun 1913.

Kematiannya

Baginda mangkat di Pulau Penyengat pada tahun 1899 dan dimakamkan berhampiran Masjid Raya Pulau Penyengat.
Doraemon:Nobita's Dorabian Night

Plot

Cerita ini mengisahkan watak Nobita dan Shizuka masuk ke dalam dunia dongeng untuk bermain yang kemudiannya malang bagi Shizuka kerana ditinggalkan di dalam dunia dongeng tersebut. Maka Nobita mengajak rakan-rakannya yang lain untuk mencari Shizuka di dunia Arab.
Rausdorf

Rausdorf merupakan sebuah kawasan perbandaran terletak di daerah Stormarn, Schleswig-Holstein, Jerman.
Burung Lang Malam

Ciri-ciri

Burung Lang Malam ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Lang Malam adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Lang Malam tidak bergigi.

Pembiakan

Burung Lang Malam membiak dengan bertelur. Telur Burung Lang Malam bercangkerang keras.

Perlindungan

Burung Lang Malam merupakan burung yang dilindungi di bawah Akta Perlindungan Hidupan Liar Malaysia.
.sh

.sh ialah domain peringkat tinggi kod negara Internet untuk Saint Helena.
Huruf syamsiah dan qamariah

Huruf syamsiah

Huruf syamsiah atau huruf matahari adalah huruf yang menghilangkan pembacaan dari huruf lam, contohnya pada kata al-Syamsiyah (الشمسية) harus dibaca as-syamsiyah dengan menghilangkan pembacaan pada huruf lam.
Jumlah huruf syamsiah adalah sebanyak 14 huruf hijaiah bahasa Arab, yakni: ط ث ص ر ت ض ذ ن د س ظ ز ش ل

Huruf qamariah

Huruf qamariah atau huruf bulan adalah huruf yang dibaca secara jelas, namun tetap mempertegaskan pembacaan pada huruf lam, contohnya pada kata al-qamariyah (القمرية) harus dan tetap dibaca al-qamariyah dengan menegaskan pembacaan pada huruf lam.
Jumlah huruf qamariah adalah sebanyak 14 huruf hijaiah bahasa Arab, yakni: ا ب غ ح ج ك و خ ف ع ق ي م ه
Perang Musuh Bisik

Perang Musuh Bisik atau Perang Bisik merupakan sebuah serangan yang dilakukan oleh Empayar Siam terhadap Kesultanan Kedah yang berlaku pada abad ke-19.
Fontanilles

Fontanilles merupakan sebuah kawasan perbandaran yang terletak di Sepanyol dalam daerah Baix Empordà, wilayah Catalonia.
Kampung Dengir

Sejarah

Semasa zaman penjajahan Jepun, ketua kampung Dengir yang bernama Husain Abdullah telah dibunuh kejam oleh tentera Jepun bersama-sama lima orang yang lain, iaitu seorang penggawa, Wan Embong Wan Zainal, dan lima rakannya, iaitu Ketua Kampung Lepan Kejur, Kasim Abdul Samad, Ketua Kampung Bekok, Othman Mamat, Ketua Kampung Teluk, Ismail Ahmad dan Imam Surau Kampung Teluk yang dikenali sebagai Yatim Ahmad.
Selepas dibunuh, mayat mereka telah dihumban ke dalam satu lubang di Kampung Kijang, Pantai Semut Api, Kota Bahru, Kelantan. Menurut saksi, keenam-enam pejuang itu telah ditembak oleh tentera Jepun setelah mereka memprotes usaha tentera Jepun untuk membawa penduduk Besut ke Burma untuk membina landasan keretapi.

Poskod

Poskod yang digunakan di Kampung Dengir, Jerteh, Terengganu adalah 22000.
Alcúdia

Alcúdia merupakan sebuah kawasan perbandaran yang terletak di daerah Mallorca, wilayah autonomi Kepulauan Balearic, Sepanyol
Pokok Bertih

Pokok Bunga Bertih atau nama botaniknya Antigonon leptopus daripada keluarga Polygonaceae.

Gambaran

Pokok Bunga Bertih adalah pokok memanjat yang mempunyai batang licin dan lembut dengan daunnya berwarna hijau berbentuk hati.

Bunga

Bunga pokok Bertih amat menarik dengan lima ranggi terserlah berwarna merah muda keputihan dan di hujung gugusan bunganya ada sulur paut.
Lukisan gua

Lukisan gua ialah lukisan yang dijumpai di dinding dan lelangit gua, dan terutamanya merujuk yang berasal usul prasejarah. Seni seperti ini yang terawal di Eropah bertarikh ke zaman Aurignacia, agak-agak 40,000 tahun lalu, dan ditemui di Gua El Castillo di Cantabria, Spain. Tujuan tepat lukisan gua paleolitik tidak diketahui. Bukti mencadangkan bahawa lukisan ini bukan hanya untuk hiasan tempat tinggal, kerana gua yang mempunyai lukisan tidak mempunyai tanda habitasi berterusan. Lukisan ini kerap terletak di kawasan gua yang tidak boleh didatangi. Sesetengah teori memegang bahawa lukisan gua mungkin merupakan cara komunikasi dengan yang lain, sementara teori dianggap bertujuan agama atau upacara.
Dulohupa, Telaga

Poskod

Poskod yang digunakan di Dulohupa adalah 96181. Terdapat 9 buah desa di dalam daerah kecamatan Telaga.
Neila de San Miguel

Neila de San Miguel merupakan sebuah kawasan perbandaran di Sepanyol di Ávila, di komuniti autonomi Castile dan León.
Abdul Rashid bin Abdul Rahman

Datuk Abdul Rashid bin Abdul Rahman (1939 – 19 Jun 2018) ialah Menteri Besar Pahang ke-11. Beliau dilantik ke jawatan itu pada 7 November 1981 oleh Perdana Menteri Malaysia yang baru ketika itu iaitu Datuk Seri Dr Mahathir bin Mohamad. Ketika itu beliau berumur 43 tahun. Perlantikan ini menamatkan "krisis istana" Pahang ketika itu. Abdul Rahim dipindahkan ke parlimen Kuantan pada PRU 1982.

Kerjaya

Abdul Rashid pernah menjadi Juruteknik Pertanian dan Pegawai Perkembangan Persatuan Peladang Pahang.

Menteri Besar Pahang

Datuk Abdul Rashid menggantikan Datuk Abdul Rahim bin Abu Bakar. Datuk Abdul Rashid merupakan ahli Dewan Undangan Negeri Pahang kawasan Paya Besar sejak tahun 1974. Beliau aktif dalam politik UMNO sejak tahun 1957 lagi.
Beliau menjadi Menteri Besar Pahang yang paling singkat iaitu dari 17 November 1981 hingga 4 Mei 1982 iaitu hanya enam bulan sahaja. Menteri besar paling lama memerintah Pahang ialah Tan Sri Mohd Khalil Yaakob (1986 hingga 1999) selama 13 tahun.
Abdul Rashid melepaskan jawatan Ketua Pemuda UMNO Pahang yang dipegangnya sejak 1974 bagi memberi laluan kepada Datuk Seri Mohd Najib bin Abdul Razak mengetuainya pada 1980. Pada 4 Mei 1982, ketika berusia 29 tahun, Najib mengambil alih jawatan Menteri Besar Pahang juga daripada Abdul Rashid.

Meninggal dunia

Beliau telah meninggal dunia pada 19 Jun 2018 pada pukul 12.20 tengah hari di rumahnya di Kubang Buaya selepas tidak menyedarkan diri pada 11.50 pagi. Beliau meninggal dunia akibat komplikasi buah pinggang dan sakit tua. Beliau mulai berasa sakit pada awal April 2018 sebelum dimasukkan ke Hospital Tengku Ampuan Afzan selama dua bulan. Kemudian, beliau telah kembali ke rumahnya bagi rawatan tambahan pada pertengahan bulan Mei.
Jenazah beliau disembahyangi di Masjid Sultan Ahmad Shah Al-Haj, Pekan, Pahang sebelum dikebumikan selepas solat Asar di Tanah Perkuburan Islam Pekan bersebelahan kubur isterinya, Puan Sri Shamsiah Razali.